Despre statistică, gândire critică și rolul erorilor în cunoașterea științifică cu Andrei Ion, cadru didactic la Facultatea de Psihologie și Științele Educației a UB
Seria conferințelor „Știința pe înțelesul tuturor” în format online continuă cu o nouă conferință, susținută de Andrei Ion, cadru didactic la Facultatea de Psihologie și Științele Educației a Universității din București, care ne-a vorbit despre statistică, gândire critică și rolul erorilor în cunoașterea științifică.
Adresată publicului larg și pasionaților de științe, conferința „Statistică și gândire critică. Rolul erorilor în cunoașterea științifică” ne invită să aflăm mai multe despre mijloacele și instrumentele esențiale prin care putem ajunge la o cunoaștere a lumii naturale.
Prezentarea conf. univ. dr. Andrei Ion vizează familiarizarea publicului cu rolul erorilor în construirea cunoașterii științifice. În cadrul acesteia sunt discutate aspecte legate de modalitățile fundamentale de cunoaștere a lumii naturale, de metoda științifică și de falsificabilitatea ipotezelor. În încheiere, sunt discutate trei exemple în care analiza erorilor a condus la o cunoaștere superioară.
[bookmark: _GoBack]Înregistrarea integrală a conferinței poate fi accesată aici.
Conf. univ. dr. Andrei Ion a absolvit Facultatea de Psihologie și Științele Educației a Universității din București, iar din 2012 este doctor în Psihologie. În prezent este conferențiar universitar în cadrul aceleiași instituții și titular al cursurilor de Metodologia Cercetării în Psihologie și Psihologie Organizațională. 
Din anul 2017, Andrei Ion este coordonatorul Comitetului Afaceri Internaționale din cadrul Society for Industrial-Organizational Psychology din SUA. Interesele sale de cercetare sunt centrate pe rolul diferențelor individuale la locul de muncă. Pe lângă activitatea academică, Andrei Ion coordonează activități de consultanță în cadrul organizației de management al talentelor SHL. Andrei a coordonat multiple granturi de cercetare, finalizate cu publicarea unor articole în cadrul unor reviste științifice relevante pentru domeniul său de specializare.
